На основу члана 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17) и тачке II Предлога Комисије за доделу средстава у области спорта, бр. 66-3/2018-III од 22. јануара 2018.године,

Општинско веће општине Инђија, на седници одржаној дана 25.јануара 2018. године, донело је

**РЕШЕЊЕ**

**О ОДБИЈАЊУ ПРЕДЛОЖЕНИХ ГОДИШЊИХ ПРОГРАМА СПОРТСКИХ ОРГАНИЗАЦИЈА**

**ЗА ФИНАНСИРАЊЕ ИЛИ СУФИНАНСИРАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА ИЗ БУЏЕТА ОПШТИНЕ ИНЂИЈА ЗА 2018. ГОДИНУ**

**I**

**ОДБИЈАЈУ СЕ** предложени Годишњи програми спортских организација који не испуњавају критеријуме у погледу носиоца програма или су искључени из евалуационог процеса у складу са чланом 25. став 3. и 4, и у складу са чланом 26. став 3. и 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија, и то следећих носилаца предлога програма:

|  |  |  |
| --- | --- | --- |
| **Редни број из табеле 1 у тачки I Предлога** | **Назив спортске организације**  **носиоца предложеног годишњег програма**  **који се одбија, седиште, заводни број предмета (предлога годишњег програма)** | **Разлог одбијања - спортске организације које не испуњавају критеријуме у складу са Законом, Одлуком и Правилником; Разлог одбијања - табела вредновања предлога: број бодова у секцијама 1 и 2, укупан број бодова за предлог годишњег програма и други разлози у складу са чл. 25. и 26. Правилника;** |
| 11 | Удружење спортских риболоваца Барица, Инђија  бр. предмета: 268/2017 | Члан 118. став 4. Закона о спорту / Члан 5. Правилника - не испуњава критеријуме у погледу носиоца програма. Носилац програма мора да претходно обавља делатност најмање годину дана. |
| 21 | Клуб дизача тегова „Железничар“, Инђија  бр. предмета: 278/2017 | Члан 25. став 3. Правилника - вредновање предлога програма: укупан збир у секцији 1 (фин. и оперативни капацитет носиоца програма) је нижи од оцене „одговарајуће“- предлог програма је искључен из даљег евалуционог процеса. |
| 33 | Карате клуб „Сенсеи“, Инђија  бр.предмета: 290/2017 | Чл. 137. став 4. Закона о спорту / Члан 5. Правилника - не испуњава критеријуме у погледу носиоца програма - Клуб није члан надлежног националног гранског спортског савеза . |
| 37 | Удружење Спорт за све општине Инђија, Инђија  бр. предмета: 294/2017 | Члан 25. став 4. Правилника - вредновање предлога програма: укупан збир у секцији 2 је нижи од оцене „добар“- предлог програма је искључен из даљег евалуационог процеса. |
| 43 | Бициклистички клуб „МТБ ДРУЖИНА“, Инђија  бр. предмета: 302/2017 | Чл. 137. став 4. Закона о спорту / Члан 5. Правилника - не испуњава критеријуме у погледу носиоца програма - Клуб није члан надлежног националног гранског спортског савеза. |

**II**

Ово решење објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНА ИНЂИЈА**

**Број: 66-6/2018-III Председник,**

**Дaтум:25.јануар 2018. године Владимир Гак**

**Инђија**

**ОБРАЗЛОЖЕЊЕ**

Правни основ за доношење Решења о одбијању предложених годишњих програма спортских организација за финансирање или суфинансирање потреба и интереса грађана у области спорта из буџета општине Инђија за 2018. годину, садржан је у члану 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17), којим је утврђено да Општинско веће, на предлог Комисије, доноси одлуку о одбијању програма, уколико је предлог годишњег програма искључен из евалуационог процеса у складу са чланом 25. став 3. и 4. и чланом 26. став 3. и 4. Правилника.

Након извршеног стручног прегледа и оцене поднетих предлога годишњих програма, Комисија је, дана 22. јануара 2018. године, сачинила обједињени предлог годишњих програма у области спорта на територији Општине за буџетску 2018. годину, предложила износ средстава за сваки појединачни програм, као и предлог о одбијању предложених годишњих програма који нису испунили критеријуме у складу са чл. 25. став 3. и 5. Правилника, и доставила их Општинском већу на даљу надлежност.

Чланом 25. став 1. и 2. Правилника прописано је да се процена квалитета годишњих и посебних програма организација у области спорта врши према критеријумима који су подељени на секције и подсекције, с тим да свака подсекција има оцену од 1 (један) до 5 (пет). Чланом 25. став 3. Правилника, прописано је да ако је укупан збир у секцији 1 нижи од оцене „одговарајуће“ (12 поена), предлог програма се искључује из евалуационог процеса. Чланом 25. став 4. Правилника, прописано је да ако је укупан збир у секцији 2 нижи од оцене „добар“ (15 поена), предлог програма се искључује из евалуационог процеса. Чланом 25. став 5. Правилника, прописано је да само предлози програма који приликом разматрања од стране Комисије буду имали више од 50 (педесет) бодова биће узети у разматрање приликом доделе средстава.

Предлог Комисије за доделу средстава у области спорта, бр. 66-3/2018-III од 22. јануара 2018.године, саставни је део материјала у прилогу предлога овог Решења.

**Општинска управа општине Инђија,**

**Одељење за друштвене делатности**